2018 yilning 1 iyun kuni Toshkent shahrida O‘zbekiston - Qozog‘iston davlat chegarasini demarkatsiya qilish bo‘yicha O‘zbekiston Respublikasi va Qozog‘iston Respublikasi hukumatlari delegatsiyalarining 5 kunlik muzokaralari yakunlandi. Bu haqda TIV axborot xizmati xabar bermoqda. Muzokaralar davomida davlat chegarasining alohida uchastkalarida o‘tkazilgan dala tekshiruvlari natijalari ko‘rib chiqildi. 2003 yildan buyon davom etayotgan muzokaralar yakunida Bayonnoma imzolandi va unda O‘zbekiston-Qozog‘iston davlat chegarasini demarkatsiya qilish va yakuniy huquqiy rasmiylashtirishni tezlashtirish muhimligi ta’kidlandi, deyiladi xabarda. Uchrashuv an’anaviy do‘stlik va o‘zaro tushunish muhitida o‘tdi.